62020TO0731(01)_INF
Rettens kendelse (Fjerde Afdeling) af 3. november 2021 –ExxonMobil Production Deutschland mod Kommissionen
(Sag T-731/20)
»Annullationssøgsmål – miljø – direktiv 2003/87/EF – drivhusgas – tildeling af emissionskvoter – anmodning om overdragelse af emissionscertifikater til Tyskland – anmodning fremsat inden for rammerne af en national procedure om foreløbige forholdsregler med henblik på at sikre den effektive virkning af den præjudicielle procedure i sag C-126/20 – Kommissionens afgørelse om afslag – søgsmålskompetence – ikke umiddelbart berørt – afvisning«
1.
Passivitetssøgsmål – passivitet – begreb – undladelse af at handle – retsakt, som ikke giver medhold – ikke omfattet
(Art. 265 TEUF)
(jf. præmis 23, 28 og 29)
2.
Annullationssøgsmål – akter, der kan være genstand for søgsmål – retsakter der tilsigter at skabe retsvirkninger – Kommissionens stillingtagen til en anmodning fra en national myndighed – omfattet
(Art. 263 TEUF)
(jf. præmis 30)
3.
Annullationssøgsmål – fysiske eller juridiske personer – retsakter, som berører dem umiddelbart og individuelt – umiddelbart berørt – kriterier – Kommissionens afgørelse rettet til en national myndighed om afslag på at overføre yderligere kvoter for drivhusgasemissioner til myndigheden, indtil der er truffet endelig afgørelse i en national retssag – sag anlagt af sagsøgeren i den nationale retssag – afgørelse, der ikke umiddelbart har indvirkning på den nævnte sagsøgers retsstilling – national myndighed, der ikke er ansvarlig for gennemførelsen af denne afgørelse på det tidspunkt, hvor den vedtages – ikke umiddelbart berørt – afvisning
(Art. 263, stk. 4, TEUF)
(jf. præmis 33, 34, 38 og 40-55)
4.
Annullationssøgsmål – fysiske eller juridiske personer – retsakter, som berører dem umiddelbart og individuelt – betingelser af kumulativ karakter – søgsmålet afvises, hvis en af disse betingelser ikke er opfyldt
(Art. 263, stk. 4, TEUF)
(jf. præmis 35)
Angående
Søgsmål anlagt i henhold til artikel 263 TEUF med påstand om annullation af Kommissionens skrivelse af 8. december 2020, hvorved denne institution afslog anmodningen fra Deutsche Emissionshandelsstelle (den tyske emissionshandelsinstans) om, som en retssikrende foranstaltning, at overdrage et antal kvoter for drivhusgasemissioner svarende til det antal yderligere emissionskvoter, som sagsøgeren ved Verwaltungsgericht Berlin (forvaltningsdomstolen i Berlin, Tyskland) havde anmodet om gratistildeling af for den tredje periode med handel af kvoter for drivhusgasemissioner, til Forbundsrepublikken Tysklands nationale kvotekonto eller subsidiært til sagsøgerens driftslederbeholdningskonto, og dette senest den 31. december 2020.
Konklusion
1)
Sagen afvises.
2)
ExxonMobil Production Deutschland GmbH betaler sagsomkostningerne, herunder omkostningerne i forbindelse med sagen om foreløbige forholdsregler.